CELEX: 31989L0014
Language: sl
Date: 1988-12-15 00:00:00
Title: Direktiva Komisije z dne 15. decembra 1988 o določitvi skupin sort mangolda in rdeče pese glede na pogoje izolacije posevkov iz Priloge I k Direktivi Sveta 70/458/EGS o trženju semena zelenjadnic

Pomembno pravno obvestilo

|

31989L0014

Uradni list L 008 , 11/01/1989 str. 0009 - 0010 finska posebna izdaja: poglavje 3 zvezek 28 str. 0102  švedska posebna izdaja: poglavje 3 zvezek 28 str. 0102 

		Direktiva Komisijez dne 15. decembra 1988o določitvi skupin sort mangolda in rdeče pese glede na pogoje izolacije posevkov iz Priloge I k Direktivi Sveta 70/458/EGS o trženju semena zelenjadnic(89/14/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 70/458/EGS z dne 29. septembra 1970 o trženju semena zelenjadnic [1], kakor je bila nazadnje spremenjena z Direktivo 88/380/EGS [2], in zlasti zadnjega stavka Priloge I(4)(A) Direktive,ker je Direktiva Komisije 87/481/EGS [3] spremenila pogoje, določene v Prilogi I(4) k Direktivi 70/458/EGS, glede izolacije posevkov za proizvodnjo semena mangolda in rdeče pese;ker je v skladu z Direktivo 87/481/EGS najmanjša razdalja od sosednjih rastlin iste podvrste, ki lahko privede do neželene tuje oprašitve, odvisna od tega, ali gre pri posevku mangolda ali pese za sorto, ki sodi v isto skupino sort, kakor te rastline;ker je torej treba opredeliti skupine sort mangolda in rdeče pese iz Priloge I(4)(A) k Direktivi 70/458/EGS;ker so ukrepi, predvideni v tej direktivi v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,SPREJELA NASLEDNJO DIREKTIVO:Člen 1Skupine sort mangolda in rdeče pese iz Priloge I(4)(A) k Direktivi 70/458/EGS so tiste, ki so naštete v Prilogi k tej direktivi.Člen 2Države članice sprejmejo ukrepe, potrebne za uskladitev s to direktivo, najpozneje do 1. januarja 1990. O tem takoj obvestijo Komisijo.Člen 3Ta direktiva je naslovljena na vse države članice.V Bruslju, 15. decembra 1988Za KomisijoFrans AndriessenPodpredsednik[1] UL L 225, 12.10.1970, str. 7.[2] UL L 187, 16.7.1988, str. 31.[3] UL L 273, 26.9.1987, str. 45.--------------------------------------------------PRILOGAI. Beta vulgaris L. var. vulgaris, mangold, in Beta vulgaris L. var. conditiva Alef., rdeča pesa.Če posevek sestoji iz gensko monogermne sorte, se poligermne sorte obravnavajo kot da sodijo v drugo skupino.II. Beta vulgaris L. var. vulgaris, mangold.Na podlagi točke I se sorte razvrščajo v pet skupin na podlagi njihovih značilnosti, kakor sledi:Skupina | Značilnosti |(1) | (2) |1 | Bel listni pecelj in bledozelena listna ploskev, brez obarvanosti z antocijanom. |2 | Bel listni pecelj in srednje- ali temno-zelena listna ploskev, brez obarvanosti z antocijanom. |3 | Zelen listni pecelj in srednje- ali temno-zelena listna ploskev, brez obarvanosti z antocijanom. |4 | Rožnat listni pecelj in srednje- ali temno-zeleno listna ploskev. |5 | Rdeč listni pecelj in listna ploskev z obarvanostjo z antocijanom. |III. Beta vulgaris L. var. conditiva Alef., rdeča pesa.Na podlagi točke I se sorte razvrščajo v šest skupin na podlagi njihovih značilnosti, kakor sledi:Skupina | Značilnosti |(1) | (2) |1 | Prečna ozkoelipsasta ali prečna elipsasta oblika podolžnega predela gomolja in rdeče ali vijolično meso gomolja. |2 | Okrogla ali širokoelipsasta oblika podolžnega predela gomolja in belo meso gomolja. |3 | Okrogla ali širokoelipsasta oblika podolžnega predela gomolja in rumeno meso gomolja. |4 | Okrogla ali širokoelipsasta oblika podolžnega predela gomolja in rdeče ali vijolično meso gomolja. |5 | Ozka podolgovata oblika podolžnega predela gomolja in rdeče ali vijolično meso gomolja. |6 | Ozka trikotasta oblika podolžnega predela gomolja in rdeče ali vijolično meso gomolja. |--------------------------------------------------